[{"text_idx": "#000000", "text": "La komitato de TEJO eksigis estraranon"}, {"text_idx": "#000001", "text": "La komitato de TEJO ricevis la financan raporton, kiun g\u0302i atendis 11 monatojn. Krome, g\u0302i decidis pri eksigo de unu el la estraranoj, blokis dungon de Roy McCoy kaj akceptis novajn politikajn poziciojn. Rogier Huurman raportas pri la diskutoj kaj decidoj el Hirschluch (Germanio), kie la komitato kunvenis de la 29-a g\u0302is la 31-a de decembro, kadre de la 10-a Junulara E-Semajno."}, {"text_idx": "#000002", "text": "La komitato decidis pri eksigo de Arturo Crespo. La estrarano pri merkatiko kaptis la atenton de la komitato dum la unua sesio, kiam li ne volis klarigi la planatan uzon de 2000 eu\u0306roj en la bug\u0302eto por \u201cReta varbadego kaj aliaj decidotaj amasvarbadaj agadoj\u201d. En tiu kaj la dua sesioj evidentig\u0302is ankau\u0306 lia malalta lingvonivelo (post kvar monatoj en la TEJO-estraro) kaj li konfesis, ke li ne legas c\u0302iujn mesag\u0302ojn de aliaj estraranoj. Pro tio malgranda grupo de komitatanoj persone parolis kun Crespo por proponi, ke li demisiu kaj dau\u0306rigu la laboron kiel komisiito pri merkatiko anstatau\u0306 kiel estrarano. C\u0302ar li ne demisiis, je la fino de la tria sesio, post kelkaj provoj prokrasti la voc\u0302donon au\u0306 malebligi g\u0302in, tamen okazis sekreta voc\u0302dono pri eksigo de Arturo Crespo el la estraro de TEJO. La komitato akceptis tiun proponon kun 11 voc\u0302oj por, 6 kontrau\u0306, 4 sindetenoj kaj 1 nevalida voc\u0302o. Poste la komitato voc\u0302donis sen kontrau\u0306oj por nomumi Crespon kiel komisiiton pri merkatiko. TEJO serc\u0302os novan estraranon g\u0302is la fino de januaro 2019."}, {"text_idx": "#000003", "text": "La kasisto Bui Hai Mung (Felic\u0302a) prezentis kun 11-monata malfruo la mankantan parton de la financa raporto 2017. La bilanco ne povis esti kreita antau\u0306e, c\u0302ar TEJO ne povas mem aliri siajn kontojn c\u0302e la nederlanda banko ING, kvankam la regularo pri kunlaboro inter UEA kaj TEJO postulas tion. Interalie pro tio TEJO malfermis proprajn kontojn c\u0302e alia banko, Bunq, kaj planas movi sian kapitalon tien. G\u0302i baldau\u0306 malfermos konton ankau\u0306 c\u0302e TransferWise por faciligi ekstereu\u0306ropajn pagojn."}, {"text_idx": "#000005", "text": "La prezentita bug\u0302eto por 2019 antau\u0306vidas ekzakte nulan rezulton. Tio eblas pro malaltigo de la pos\u0302mono por volontuloj kaj antau\u0306vidata pozitiva rezulto de la 75-a IJK en Slovakio. G\u0302i estis akceptita sen amendoj. Ankau\u0306 la g\u0302isdatigo de la realigplano estis akceptita, sed kun kelkaj aldonoj. En la originala versio mankis KODEJO, la c\u0302iujara enketo por landaj sekcioj, kaj aktivaj\u0302oj por subteni malfortajn landajn sekciojn. Aldonig\u0302is ankau\u0306 organizado de voc\u0302dono por komitatano C, kiu reprezentu en la komitato la novan membrokategorion, Junajn Amikojn de Esperanto. Okazis voc\u0302dono pri la dungo de Roy McCoy por malalta kvanto da horoj, sed la komitato ne akceptis g\u0302in."}, {"text_idx": "#000006", "text": "En la dua sesio la komitato pasigis multan tempon diskutante s\u0302ang\u0302ojn en siaj reglamentoj. Finfine la plejparto de la proponoj estis movita al laborgrupoj por pli ellabori ilin antau\u0306 poste okazonta reta voc\u0302dono. Akceptig\u0302is nur kelkaj lingvaj kaj malgrandaj proceduraj s\u0302ang\u0302oj. Estis proponitaj tri dokumentoj kun politikaj pozicioj de TEJO, el kiuj du estis akceptitaj sen longa diskuto: pri TEJO kaj religio, kaj pri TEJO kaj demokratio. La dokumento pri eu\u0306ropa identeco kaj estonteco de EU ricevis pli da kontrau\u0306aj ol poraj voc\u0302oj. Diversaj komitatanoj asertas, ke la proponitaj en g\u0302i pozicioj (ekzemple favora pozicio pri plilarg\u0302ig\u0302o de EU) ne kongruas kun la neu\u0306traleco de TEJO kaj povus forpeli aktivulojn au\u0306 membrojn."}, {"text_idx": "#000007", "text": "Fine la TEJO-volontulo Mia Nordentoft prezentis novan sistemon nomatan Centra Reto por kundividi dokumentojn kaj informojn inter la TEJO-aktivuloj. G\u0302i servos por kolekti kaj dissendi komitatajn cirkulerojn, kontaktinformojn pri aktivuloj kaj organoj, kaj estonte ankau\u0306 por arh\u0302ivi c\u0302iujn oficialajn dokumentojn de TEJO, kaj fine kiel voc\u0302donsistemo. G\u0302ia enhavo estos legebla publike, kaj al g\u0302i povos kontribui estraranoj, komitatanoj, komisiitoj kaj aliaj aktivuloj de TEJO."}, {"text_idx": "#000008", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000011", "text": "Mi cxiam volis esti novajxo de liberafolio... ?"}, {"text_idx": "#000012", "text": "Jen bona klarigo pri la kialo de via eksigo. Mi miras ke TEJO ec\u0302 volas reteni vin en iu ajn rolo."}, {"text_idx": "#000013", "text": "nu, vi vidas ke la merkatiko funkcias \ud83d\ude1b li bonege komprenas sian rolon \ud83d\ude1b"}, {"text_idx": "#000014", "text": "Joop, kiun sian rolon li bonege komprenas? Almenau\u0306 ne la rolon de klau\u0306no..."}, {"text_idx": "#000017", "text": "Cetere ec\u0302 se la antau\u0306videbla pozitiva rezulto de IJK 2019 (4000 eu\u0306roj) kaj la malaltigo de la pos\u0302mono de volontuloj (8000 eu\u0306roj) certe gravas, la c\u0302efa (lau\u0306kvante) kontribuo al egaleca bug\u0302eto estas la nova dungopolitiko kun la eksteraj financaj kontribuoj, afero kiu tus\u0302as dekojn da miloj da eu\u0306roj."}, {"text_idx": "#000018", "text": "Mi ne tute komprenas: oni perforte eksigas estraranon, c\u0302ar tiu a) ne volas klarigi uzon de mono en la bug\u0302eto, b) havas malaltan lingvonivelon, c) ec\u0302 ne legas mesag\u0302ojn de aliaj estraranoj. C\u0302iuj tiuj kialoj s\u0302ajnis do sufic\u0302aj por eksigi estraranon. Tamen, oni TUJ (!) kaj SEN KONTRAU\u0306AJ VOC\u0302OJ (!) nomumas lin komisiito! C\u0302u kiel komisiito la eksigito ja klarigos monuzon, ekregos la lingvon kaj eklegos mesag\u0302ojn? TEJO-komitatanoj s\u0302ajnas ne kapablaj rimarki la kompletan absurdon de la situacio."}, {"text_idx": "#000020", "text": "C\u0302u mi estas tro akra al tiuj junuloj, kiuj bezonas \u201clerni de la propraj eraroj\u201d? Eble. Sed se la celo estas lerni de la propraj eraroj, TEJO estas sur bona vojo. Erarojn g\u0302i jam abunde faradas. Nun oni devus iom post iom veni al la lernoparto."}, {"text_idx": "#000021", "text": "Kara Francisco, kiel eksprezidanto de TEJO mi povas provi iom klari al vi eblan logikon de tiuj decidoj. Kvankam mi volus tuj komence atentigi, ke mi ne konas specife c\u0302i tiun situacion, nek Arturon kaj lian laboron kaj do ne povas pritaksi kiom mia intuicio estas trafa."}, {"text_idx": "#000022", "text": "Se temas pri \u201cc) ec\u0302 ne legas mesag\u0302ojn de aliaj estraranoj\u201d, necesas scii, ke laboro en TEJO-estraro estas tre tempo- kaj atento-raba afero. Ec\u0302 se oni estas \u201cnur\u201d simpla estrarano respondeca pri iu fako, oni kune kun aliaj estraranoj kunrespondecas ankau\u0306 pri g\u0302enerala agado de TEJO. Temas pri vere sindedic\u0302a afero pri kio plejmulto de TEJO-membroj kaj publiko g\u0302enerale ne konscias. Mi povas facile imagi, ke Arturo, kiel novulo, ankau\u0306 ne konsciis pri tio kiom da laboro estos en TEJO-estraro kaj kiugrade li povos plenumi g\u0302in. Povas esti ke c\u0302i-kaze sian laboron fus\u0302is la elekta komisiono, kiu ne bone konsciigis lin pri la afero kaj ankau\u0306 mem malbone pritaksis lian pretecon jam estraranig\u0302i. Kredeble estintus pli bone se oni tiam proponus al li unue kunlaboron en la komisiono celante estraranig\u0302on eble post unu au\u0306 du jaroj, kiam li eble jam pretus por la afero. Estas do kredeble tute bone ke oni faras tiun pas\u0302on malantau\u0306en donante duan, eble pli tau\u0306gan s\u0302ancon al la koncerna persono. Vi demandas \u201cC\u0302u kiel komisiito la eksigito [...] eklegos mesag\u0302ojn?\u201d kaj la respondo estas ke, eble jes, c\u0302ar tiel li ne plu devos atenti pri multego da mesag\u0302oj rilataj al c\u0302io en TEJO, sed povos koncentrig\u0302i nur pri sia fako. Li ricevados nur mesag\u0302ojn rilatajn al lia temo kaj tiel eble jam sukcesos mastrumi ilin."}, {"text_idx": "#000024", "text": "Tio, ke iu ne sukcesis en iu rolo, ne signifas ke ne sukcesos en alia. Mi esperas, ke tiel estos pri Arturo kaj ke li povos dau\u0306re kontribui al laboro de la organizo per kompetento kiun li havas en sia fako.\nPli g\u0302enerale, estas iom bedau\u0306rinde, ke en TEJO relative nemalofte okazas, ke oni iras tro rapide en prenataj roloj. Kredeble tiel estis pri Arturo, kiu ne sukcesis kiel estrarano kaj estis eksigita de la komitato, sed eble bone sukcesus kiel komisionano au\u0306 komisiito pri sia fako. Simile estis eble pri la pasintjare demisiinta prezidanto, Enric Baltasar. Tio, ke li ne sukcesis kiel prezidanto kaj rezignis la postenon ne signifas, ke li estis fus\u0302ulo g\u0302enerale kaj utilis al nenio. Male, lau\u0306 mi Enric estis la plej bona prizorganto de Landa Agado, kiun TEJO havis en la lastaj jaroj. Mi persone tre bedau\u0306ras, ke li ne restis pli longe en la rolo, kiun li plenumis ege bone, samtempe spertig\u0302ante por preni alian poste, sed prezidantig\u0302is tre (tro) rapide kaj same rapide forbrulig\u0302is en tiu rolo. Tio jes, foje estas problemo en TEJO, ke ne c\u0302iuj havas paciencon atendi por g\u0302usta momento, au\u0306 ke ili ricevas malbonajn konsilojn de malpacienculoj."}, {"text_idx": "#000025", "text": "Se temas pri \u201cb) havas malaltan lingvonivelon\u201d, estante en alia rolo, ne tiom tempo- kaj atento-raba kiel estraraneco li povos pli koncentrig\u0302i pri plibonigo de la lingvonivelo."}, {"text_idx": "#000026", "text": "Fine, se temas pri \u201ca) ne volas klarigi uzon de mono en la bug\u0302eto\u201d (vi preteratentis en c\u0302i tiu frazo tre gravan vorton: \u201cplanatan\u201d) mi fakte ne bone komprenas kio okazis, c\u0302ar la artikolo ne klarigas tion (mi ne scias c\u0302u Arturo mem iel klarigis tion). Mi ne estis tie kaj ne scias, do ne volas fari tute senbazajn supozojn. Mi esperas, ke poste venos iu klarigo TEJO-flanke, se Arturo dau\u0306rigos sian laboron kiel komisiito."}, {"text_idx": "#000028", "text": "Jes, Jovana, vi tute pravas, ke aroganteco kaj manko de kompetenteco foje ankau\u0306 estas bazo de malsukcesa aktivado en iu posteno \u2013 kaj en TEJO kaj en UEA kaj sendube ankau\u0306 en pluraj aliaj Esperanto-asocioj.\nMi tamen ne s\u0302atus, ke ne konante detalojn oni au\u0306tomate ligu tion kun koncerna situacio. Mi persone ne konas Arturon, do neniel povas pritaksi c\u0302u temis pri aroganteco au\u0306 pri manko de imago kion signifas estrara laboro (+ eventuale malbonaj konsiloj). Intuicie mi pli emas kredi al tiu dua varianto, c\u0302ar ja temas pri homo fres\u0302e alveninta al kerno de TEJO-strukturoj.\nSimile pri eventuala manko de kompetenteco \u2013 oni povas esti tre kompetenta en iu fako, sed ne nepre tuj havi kapablon pli tutece kunmastrumi organizon (ja oni ne naskig\u0302as kun tia kapablo). Tial laboro en la komisiono estas bona trejnig\u0302o por estonte surpreni pliajn respondecojn."}, {"text_idx": "#000030", "text": "Post unu monato kaj ne alian aldonon al cxi tiu retpagxaro?"}, {"text_idx": "#000031", "text": "\u201cEsperanto en reta serio pri socio sen amo\u201d"}, {"text_idx": "#000032", "text": "ne ekzistas do mi bezonas afisxi en al malprava artikolo"}, {"text_idx": "#000033", "text": "La retpagxaro de Sezonoj ne plu funkcias post kelkaj tagoj. Mi penis gxin kaj ricevis cxi tiun mesagxon de la servilo. Jen."}, {"text_idx": "#000036", "text": "Mi aldonas ke sxajnas ke la interreto havas ankaux problemojn ankaux avantagxojn kaj cxar Esperantujo ne estas sufixa vigla arbo ke mi supozos ke gxi cxiam vivos. Do ne bruligu viajn paperajn librojn pensante ke la interreto savos nin."}, {"text_idx": "#000037", "text": "Nun la retpagxo nur montras blankan ekranon"}, {"text_idx": "#000038", "text": "Mi legis hodiaux ke Rusio planis malkonektigon al la resto de la mondo interrete por ensxtataj sekuraj kialoj. Elbe la malapero de Sezonoj indikas ke la eksperimento de Rusio Sxtato daurxas? Kiom longe la eksperimento dauxos? Cxu la malapero de Sezonoj rilatas al la eksperimento de Rusio Sxtato aux ne?"}, {"text_idx": "#000043", "text": "Moldavio rifuzis uzi lingvon konstruitan de la sovetia kulturpolitikoEsplorante kurdan kvartalon en Azerbajg\u0302anoCifereca sekurigo + Lingvo"}, {"text_idx": "#000044", "text": "Subtenu informadon pri Esperanto en unu el la plej grandaj libro-foiroj de LatinamerikoIKU en Torino \u2013 plej ric\u0302a programo post 2015Forpasis Marcel Leereveld, la dojeno de au\u0306straliaj ersperantistoj"}]